Herkomst van de stukken:
inv.nr. 1 (vroeger F 4) aanwinst 1944, van J.H. Sentener te Appingedam; VROA 1944 p.99.
inv.nr. 2 (vroeger F 1) aanw. ca. 1830 (!), uit stukken afkomstig van O. Baron Tamminga van Alberda, overl. 1829, en uit nalatenschap jhr G. Alberda van Menkema, 1902.
inv.nr. 3 (vroeger F 2) [door J.A. Feith toegevoegd]
inv.nr. 4 (vroeger F 3) aanw. ca. 1830, zie boven.
inv.nr. 5 (vroeger F 5) herkomst niet vermeld. Plaasmoorde!!!!! Farm Murders!!!!! - Page 435 - Stormfront
Page 435 of 673 « First < 335 385 421 422 423 424 425 426 427 428 429 430 431 432 433 434 435 436 437 438 439 440 441 442 443 444 445 446 447 448 449 485 535 > Last »
06-10-2009, 04:20 AM #4341
Polisiehond red hanteerder se lewe
In 'n skietery so reg uit die Wilde Weste is 'n polisie-kaptein en 'n vermeende rower albei gewond.
In dieselfde skermutseling gister omstreeks 12:00 tussen die polisie en rowers in Phahameng, Bloemfontein, het 'n polisiehond waarskynlik sy hanteerder se lewe gered toe hy 'n man met 'n vuurwapen in die hand verhinder het om die sneller te trek.
Die skietgeveg het uitgebreek toe die polisie toegeslaan het op die laaste vier van 'n groep rowers wat die laaste maande op supermarkte in Bloemfontein toegeslaan het.
Hul vermeende makkers is reeds aangekeer.
Sers. Thandi Mbambo, polisiewoordvoerder, sê die polisie het inligting ontvang oor gewapende rowers wat lankal gesoek word weens rooftogte by ondernemings in die stad.
Lede van die eenheid teen georganiseerde misdaad, misdaad-intelligensie en die honde-eenheid het toegesak op die taverne in Phahameng waar die mans hulle bevind het. Die honde-eenheid het daarin geslaag om vier vermeende rowers, onder wie twee gewapen was, vas te keer. Skote het begin klap.
Konst. Lappies Labuschagne van die honde-eenheid en Bruno, sy patrollie-springstofhond, het agter 'n muur geskuil.
Een van die mans het sy hand deur 'n traliewerk gedruk en wou Labuschagne skiet waar hy op die grond gelê het.
Bruno het die vuurwapen gesien en die man aangeval. Laasgenoemde het nie kans gekry om Labuschagne te skiet nie.
Benewens die gewonde verdagte, is nog een aangekeer. Twee het ontvlug.
Die polisie-kaptein, wie se naam uit die aard van sy werk weerhou word, is in die knie gewond. Hy is na die Life-Rosepark-hospitaal gebring.
Die gewonde verdagte is onder polisie-bewaking in 'n Bloemfonteinse hospitaal. Hy is deur albei bobene geskiet.
Die polisie het op 'n 9 mm-pistool en 'n .38-special-rewolwer en op twee motors, 'n Toyota Conquest en 'n Volkswagen Golf, beslag gelê.
Die soektog na die twee voortvlugtiges duur voort.
Die twee verdagtes verskyn môre in die Bloemfonteinse landdroshof op verskeie aanklagte, wat gewapende roof, kwaadwillige saakbeskadiging en onwettige besit van vuurwapens insluit.
06-10-2009, 04:22 AM #4342
KZN-man (84) se lyk dalk gevind
Durban. – Twee mans is gister hier in hegtenis geneem in verband met die verdwyning van ’n bejaarde man van die KwaZulu-Natalse suidkus.
Mnr. Arthur Lee Wills (84) se familie het onverpoosd na hom gesoek sedert hy meer as twee weke gelede vermis geraak het.
“Ons is deur hel. Ons het plakkate opgesit en was by al die hospitale en lykhuise,” het ’n familielid, wat anoniem wou bly, gister gesê.
Nadat die mans in die vroeë oggendure in KwaMashu in hegtenis geneem is, het die polisie op ’n ontbindende lyk in ’n bos naby die Magog-township in die omgewing van Southport afgekom.
Die polisie vermoed dit is Wills se lyk, maar DNS-toetse sal moontlik gedoen moet word om dit vir seker te bepaal, het supt. Zandra Wiid, polisiewoordvoerder, gesê. ’n Lykskouing word na verwagting môre gedoen.
Wills is op 23 Mei laas lewend gesien toe bure sy bakkie gesien wegry het. Sy dogter en haar gesin, by wie Wills gewoon het, het hom later die aand as vermis by die polisie aangemeld.
Die bakkie is die volgende dag met die hulp van die satellietopsporingsmaatskappy Tracker in KwaMakhuta, suid van Durban, opgespoor. Daar was bloed binne-in, het Wiid gesê.
Volgens haar soek insp. Doepie du Plessis en lede van die eenhede teen ernstige geweldsmisdaad in Port Shepstone en Durban na nog ’n verdagte.
Die moontlikheid word ondersoek dat Wills gekaap is.
06-10-2009, 04:23 AM #4343
Verminder ernstige misdaad só – regter
Ernstige misdaad kan met ’n terugkeer na basiese polisiewerk verminder word.
So het regter Nigel Willis gister in die Johannesburgse hooggeregshof gesê.
Hy het uitspraak gelewer in die saak van ’n reekshuisrower wat van sy slagoffers met warm strykysters gebrand het.
Thomas Vincent Mzwandile Twala (32) het op 25 aanklagte tereggestaan.
Hy is gister op 20 van die aanklagte skuldig bevind, waaronder die moord op mnr. Hendrik Jacobus Nicolaas Kotze tydens ’n huisrooftog op 31 Mei 2007.
Hy is ook skuldig bevind op drie aanklagte van poging tot moord, vyf van aanranding met die doel om ernstig te beseer en vyf van huisbraak met die doel om te roof en roof met verswarende omstandighede.
Hy en ’n medepligtige, wat nog nie vasgetrek is nie, het tussen November 2006 en Junie 2007 op ’n misdaadtog in die suide van Johannesburg gegaan. Hulle het verskeie huise in die vroeë oggendure beroof en inwoners aangerand. Van die inwoners is met warm strykysters gebrand.
Die twee het by die huise ingekom deur dakteëls op te lig, by die solder in te klim, water op die plafon te gooi om dit sag te maak en dit dan te sny.
Willis het Twala as ’n “reeks-misdadiger” beskryf wie se misdade gereelder en ernstiger geword het.
Volgens hom is die vervolging van Twala te danke aan die goeie werk van insp. Jaco Cronjé, ondersoekbeampte. “ ’n Enkele vingerafdruk het tot die arrestasie gelei,” het Willis gesê.
Die vingerafdruk op ’n Sprite-koeldrankbottel wat gebruik is om ’n plafon sag te maak, is met ’n ander misdaad verbind en só is Twala opgespoor, het Willis gesê.
Twala is op 14 Junie 2007 ná ’n skietery met polisielede in Diepkloof, Soweto, gearresteer.
“As ’n behoorlike ondersoek vroeër gedoen is, sou die beskuldigde vroeër gearresteer gewees het en sou die moord nooit plaasgevind het nie. As die ondersoekbeampte (Cronjé) nie behoorlike ondersoekwerk gedoen het nie, sou daar egter meer moorde daarna gewees het.”
“Daar is baie debat in ons samelewing oor hoe om ernstige misdaad te verminder.
“Lesse kan uit die saak geleer word. Keer terug na die basiese . . . Hierdie saak wys hoe belangrik basiese polisiewerk is,” het Willis gesê.
06-10-2009, 04:26 AM #4344
Die sanger Steve Hofmeyr wil die vrou en seun ontmoet van die oud-rugbyspeler wat gesterf het nadat hy ná een van Hofmeyr se konserte aangerand is.
Beeld het gister berig hoe vier jong Pakistani-mans mnr. Andries Pieters (39) glo Saterdagnag ná die vertoning buite die Carnival City-casino in Brakpan se Privé-ingang voor sy vrou, Lizette, aangerand het. Pieters het vroeër vir die Brakpan-rugbyklub, asook Oos-Transvaal (nou die Valke), rugby gespeel.
Hofmeyr het mev. Phia Miller, Pieters se suster, gister gebel.
“Hy het gesimpatiseer en gesê hy dink aan ons en is jammer oor die voorval. Hy was baie nice en het gesê hy hoop geregtigheid sal geskied. Ons hoop ook hiervoor.”
Volgens Miller wil Hofmeyr Lizette en haar seuntjie, Keanu (5), besoek wanneer sy beter is.
“Lizette vat dit nog baie swaar. Sy is so geskok, sy kon nog nie praat nie.”
Lizette moes toekyk terwyl haar man so geskop en geslaan is dat hy in ’n koma verval het.
Hy is met massiewe breinskade na die Unie-hospitaal in Alberton geneem, is Sondag breindood verklaar en is Maandag dood.
Veiligheidsbeamptes het glo ingegryp toe Pieters aangerand is. Volgens mnr. Derek Panaino, hoofbestuurder van dié casino, het veiligheidsbeamptes die geveg gestop. “Ons paramedici het Pieters behandel en die nooddienste ontbied om hom na die hospitaal te vervoer. Ons innige simpatie met die Pieters-gesin.”
Me. Yolanda Bester, woordvoerder van dié casino, het gesê die veiligheidsbeamptes het die vier mans vasgetrek en die polisie ontbied. “As die veiligheidswagte nie ingetree het nie, sou die mans dalk weggekom het.”
Bester het gesê beelde van die veiligheidskameras in die gebied het bevestig dat die wagte wel die geveg gestop het.
Miller het gesê die gesin bevraagteken steeds die wagte se optrede. “Hulle het dalk nie gedink dit sal so ernstig uitdraai nie en teen die tyd dat hulle ingegryp het, was dit te laat.”
Die vier verdagtes het reeds in die Brakpan-landdroshof verskyn. Mnre. Mohammed Jabban (21), Raadhil Omar (19), Naheed Khan (21) en Nihal Khan (18) sal in polisie-aanhouding bly totdat die saak weer op 17 Junie voorkom. Pieters se gedenkdiens vind môre om 14:00 by die NG Kerk Dalpark plaas.
Beeld het gister verneem dat veiligheidswagte na bewering “niks gedoen het nie” toe twee vroue glo op 23 Mei deur twee mans in die Platinumkaart-ingang vasgekeer is.
Dié mans het glo rassistiese opmerkings teenoor mee. Elise Spies (45) en Bonita van Zyl (43), twee vriendinne, gemaak toe hulle die casino wou verlaat.
“Hulle was duidelik dronk en het met drankglase in hul hande gestaan en geskreeu: ‘Here come the whities!’ Toe druk hulle die deur toe en keer tien minute lank dat ons kan uitgaan. Die veiligheidswagte het eers ná ’n ruk gesê die mans moet die deur oopmaak,” het Spies gesê.
Die vroue het nog nie die voorval by die casino se bestuur aangemeld nie. Toe Beeld Bester gister daarvan sê, het sy onderneem om dit dadelik te ondersoek.
06-10-2009, 04:27 AM #4345
Studentmoord: Man verskyn weer in hof
Stellenbosch. – Op dieselfde dag wat ’n gedenkdiens vir die vermoorde me. Erin van Rensburg gister in dié studentedorp gehou is, het mnr. Jacobus Eksteen (24), die moordverdagte, vir die tweede keer in die plaaslike landdroshof verskyn.
Die lyk van Van Rensburg (20), ’n B.Com.-student aan die Universiteit van Stellenbosch, is ’n week gelede in ’n sandduin-graf naby Elandsbaai aan die Weskus gevind, twee dae nadat sy as vermis by die polisie aangemeld is.
Eksteen (24), ook ’n Matie, is verlede Dinsdagmiddag in hegtenis geneem op aanklagte van moord en ontvoering.
Eksteen het gister in dieselfde klere as by sy eerste verskyning Donderdag vlugtig in hofsaal A verskyn. Sy ma, me. Marieta Eksteen, en twee broers, mnre. Jurgen en Oostwald Eksteen, het onder andere in die galery gesit.
Met dieselfde blou mus in die hand het Eksteen ’n oomblik verward voorgekom en nie geweet waar om te staan toe sy naam in die hof uitgelees is nie. ’n Polisiebeampte het hom gewys om in die beskuldigdebank te gaan staan, waar hy oënskynlik emosieloos voor hom bly uitstaar het.
Me. Beryl Bonzaaier het namens die staat om ’n uitsteldatum gevra sodat die kantoor van die direktoraat van openbare vervolging (DOV) inligting kan verskaf oor Eksteen se borgtog en sekere sertifikate wat nog ingedien moet word.
Adv. Sakkie Maartens, Eksteen se regsverteenwoordiger, het nie daarteen beswaar gemaak nie.
Landdros Anita Potgieter het die saak tot 17 Junie uitgestel.
Eksteen word in die Stellenbosch-gevangenis aangehou en nie meer in die selle van die Stellenbosch-polisiekantoor nie.
Die uitslag van die lykskouing op Van Rensburg is nog nie by die hof ingedien nie.
Die Van Rensburg-gesin het gistermiddag saam met familielede en vriende van Erin in die Hofmeyer-saal in die Eikestad vir ’n gedenkdiens vir haar byeengekom.
Ds. Jan van Zyl van die Stellenbosse Moedergemeente het die diens gelei.
06-10-2009, 04:28 AM #4346
Noue ontkoming vir nóg ’n senior burger
Port Elizabeth. - Nog ’n Oos-Kaapse senior burger moes gister ’n inbraak trotseer.
Dit kom nadat Die Burger gister berig het oor die aanval op ’n 83-jarige vrou van Humewood Maandag in haar huis – die jongste in ’n rits soortgelyke aanvalle in die provinsie.
In gister se voorval was mev. Dafina van Zyl (85) alleen in haar skoonseun se huis toe sy ’n slag in haar kleinseun se kamer hoor.
Vanuit die kombuis het sy ’n gebreekte venster gesien en twee mans oor die heining sien spring.
Van Zyl het dadelik die noodknoppie, wat sy altyd by haar dra, gedruk. Die sekerheidsmaatskappy en die polisie het binne minute opgedaag. Van Zyl is ongedeerd.
Volgens mnr. Monty Montgomery, operasionele hoof van Atlas Sekuriteit, is senior burgers se vaste lewensroetines eintlik hul grootste vyand.
“Die skelms ken later hul teikens se daaglikse bewegings. En met bejaardes weet hulle hulle sal op die meeste net twee ou mense moet oorrompel, dan kan hulle die huis in hul besit neem.”
Mev. Louise Malan, ’n Baaise sielkundige, sê hoe ouer die slagoffer, hoe groter die trauma van aanranding.
Intussen sterk die 83-jarige vrou by haar huis aan. Die polisie soek steeds na die man wat haar in die vroeë oggendure aangeval, geskop en geslaan het en huishoudelike artikels gesteel het.
Mev. Jacoba Venter (67) van Theescombe wat verlede week met gholfstokke aangeval is, word steeds in die Netcare Greenacres-hospitaal behandel. Haar man, George (78), is in die aanval op hulle dood. Vier verdagtes is intussen in hegtenis geneem.
06-10-2009, 04:30 AM #4347
NK-landbouleiers bekommerd oor veiligheid
KIMBERLEY. – Groot kommer heers in landbougeledere oor die plaasveiligheidsleemte wat die uitfasering van die kommandostelsel meegebring het.
Volgens Noord-Kaapse landbouleiers word die situasie vererger deur ’n gebrek aan vertroue tussen die landbougemeenskap en die polisie.
Terselfdertyd benut rowers, boewe en moordenaars die gebrek aan behoorlike beveiliging van plase.
Hiervan is die sinlose plaasmoorde die afgelope tyd in die Noord-Kaap bloedige voorbeelde van ’n ernstige tekortkoming:
- Op Dinsdagaand 17 Maart is me. Loudene van Blerk (60), lewensmaat van mnr. Willouw Cilliers (59) van die plaas Retseh, Brandvlei, deur drie rowers in die plaashuis vasgebind en doodgeskiet.
Cilliers is dood toe die motor waarin die moordenaars met hom gevlug het, omgeslaan het en hy uitgeslinger is.
- Op Dinsdagaand 28 April het vier mans mnr. Klaas van Wyk (71), ’n bejaarde merinoboer van die plaas Keerom in die omgewing van Sutherland, in sy huis aangeval en sy keel afgesny.
- Op Vrydag 18 Mei is mnr. Elias Kgari Sehularo (84), ’n welgestelde boer van die G. Sekai-hoewe buite Kimberley, op sy werf aangeval en met swaar voorwerpe teen die kop geslaan.
Hoewel al die verdagtes aangekeer is, meen landbouleiers die moorde kon verhoed gewees het indien die kommando’s se plek deur ’n betroubare en doelgerigte instansie gevul was.
Die reservistestelsel werk ná etlike jare se inbedryfstelling nie.
Op Sutherland is byvoorbeeld net een polisiereservis waar 40 reserviste die doelwit sou wees om plaasveiligheid in die uitgestrekte streek in die Roggeveldberge te verseker.
Mnr. Johan van Rensburg, hoofbestuurder van Agri Noord-Kaap, sê sowat die helfte van die grondeienaars in die provinsie stel nie belang in ’n stelsel wat die afgelope aantal jare ingestel is om verafgeleë plase met die hulp van polisiereserviste en sektorpolisiëring te beveilig nie.
Die veiligheidsvakuum wat deur die onttrekking van kommando’s veroorsaak is, is te groot om te oorbrug.
Mnr. Wessel van der Merwe, president van Agri Noord-Kaap, sê landbouers is nie onwillig om saam met die polisie te werk nie.
Slegs op enkele plekke in die provinsie soos Augrabies waar die reservistestelsel deur die landbougemeenskap bedryf word, is dit suksesvol.
Op Springbok waar boere as reserviste opgelei is, ontbreek identiteitskaarte en die helfte van die uniforms. Rompslomp en administratiewe gebreke kniehalter die reserviste in die uitvoering van hul pligte.
Van der Merwe sê nog ’n geweldige probleem is die taalkwessie wat kommunikasie tot stilstand ruk. Op talle Karoodorpe wat hoofsaaklik Afrikaanssprekende inwoners en boeregemeenskappe het, beman Xhosa-sprekende polisiebeamptes die polisiekantore.
Sommige van die stasiekommissarisse het geen begeerte om saam met die plaaslike gemeenskappe te werk nie.
06-11-2009, 12:03 PM #4348
“My kinders sê heeltyd hul pa is ’n hero, hy het ons lewens gered.”
So het mev. Hildegard Maré van ’n plaas buite Brits gister van haar man, Chris (44), gesê nadat hy teen rowers gebaklei en die res van sy gesin só kans gegee het om te vlug.
Die rowers het mnr. Maré in die regterhand en twee keer in die onderlyf geskiet.
“My hemelse Vader het hulle gekeer om my gesin seer te maak of om my dood te skiet,” het hy vanuit sy bed in die Pretoria- Urologiese hospitaal gesê.
Sy vrou, hul twee dogters, Nicolene (20) en Suné (16), en seun, CP (13), is volgens mev. Maré “wonderbaarlik ongedeerd” ná die aanval Maandagaand op die plaas by Rooikoppies.
“Ons het oudergewoonte net voor 19:00 om die etenstafel in die kombuis gesit,” het mev. Maré gesê.
“Ons het pas klaar kos ingeskep toe ’n klomp gewapende mans skielik die agterdeur oopgeskop het.
“Dit was soos een beweging – hulle het die deur oopgeskop en onmiddellik net begin skiet.”
Mnr. Maré het opgespring en die naaste rower gegryp om sy vuurwapen te probeer afvat.
“Ek wou my vrou en kinders kans gee om te vlug. Dis toe dat ek in die regterhand geskiet is.”
Mev. Maré en die kinders het intussen by die voordeur uitgevlug.
“My man het verskriklik teen hulle teruggebaklei en dit het ons kans gegee om te ontsnap,” het mev. Maré gesê.
“Toe ons buite kom, het Suné in die donker agter ’n bos gaan wegkruip en ek het besef CP het in die huis agtergebly.
“Ek en Nicolene het oor ’n draadheining geklim om by die huis van een van die werkers op die plaas, op dieselfde erf, uit te kom.”
Daar gekom het sy die noodknoppie gedruk, die gewapende- reaksiemag gebel, gebid en na haar huis teruggehardloop om haar man en haar seun te hulp te snel.
“Dit het soos oorlog geklink, dit was verskriklik,” het sy gesê.
“Toe ek naby die huis kom, het Chris uitgeloop gekom. Hy het erg gebloei.
“Ek het vir hom geskree ‘Waar is CP!?’, maar hy het net sy kop geskud.
“Ek het gedink hulle het vir CP doodgeskiet.”
Teen dié tyd het die rowers gevlug nadat hulle vermoedelik vir die alarm geskrik het.
“Binne die huis het ek CP gekry waar hy die vrieskas uitgeskuif en daaragter gaan wegkruip het,” het mev. Maré gesê.
Mnr. Maré was aanvanklik in die hoësorg-eenheid van die Brits-Medi-Clinic-hospitaal.
Hy was gister volgens dokters “buite gevaar”.
“Die belangrike ding is dat ons lewens gespaar is,” het hy gesê.
Die rowers het met ’n TV-stel, drie selfone en twee handsakke gevlug.
06-11-2009, 12:06 PM #4349
Inwoners van ’n woongebied in Springs aan die Oos-Rand wat onlangs deur ’n misdaadvlaag geteister is, het besluit “genoeg is genoeg”.
Mev. Annatjie Fourie, wat saam het haar man, Gerhard, ’n polisiebeampte, in die Petersfield-uitbreiding woon, het Vrydagnag met ’n haelgeweer op ’n inbreker losgebrand. Dit nadat daar twee keer by hulle ingebreek is en al drie hul honde vergiftig is.
Die pa van ’n skoolseun, Pieter van Wyk (14), wat eergister naby hul huis deur gewapende mans van sy selfoon beroof is, patrolleer nou self saans dié gebied en gaan dié gemeenskap mobiliseer om terug te veg.
Fourie het gister gesê sy gaan ander vroue touwys maak om vuurwapens te gebruik. Sy het vertel hoe sy Vrydagnag alleen by die huis was toe sy gehoor het hoe die rowers probeer inbreek “Ek weet gelukkig hoe om ’n vuurwapen te hanteer en het vinnig die haelgeweer gegryp. Ek het ’n paar skote op een van hulle geskiet, maar die muur getref. Hulle was ook gewapen maar ek dink hulle het groter geskrik as ek, want hulle het seker nie verwag ’n vrou sal terugskiet nie.” Die boewe het met leë hande gevlug. Fourie moes egter uitvind die rowers het haar Duitse-herdershond gif gevoer voordat hulle probeer inbreek het.
Dit kom nadat die Fouries se ander twee honde in Januarie vergiftig is toe boewe by hul bakkie ingebreek en ook die wiele afgesteel het.
Van Wyk jr., ’n gr. 6-leerling aan die Hoërskool Hugenote, het vertel hoe ’n boef eergister ’n pistool teen sy kop gedruk en gedreig het om hom dood te skiet as hy nie sy selfoon gee nie.
“Ek het my selfoon in my hand gedra en musiek geluister. Toe stop ’n wit voertuig agter my en ’n man spring uit en druk die pistool teen my kop. Ek het my selfoon vir hom gegee en hulle het weggejaag.”
Mnr. Pieter van Wyk sr. het gister gesê dit is nonsens dat Suid-Afrikaners met ’n “ten-minste-gesindheid” moet tevrede wees.
“Ons moet nou sê ons is dankbaar want my seun is ten minste nie geskiet nie. Die hele voorval moes nie eens gebeur het nie.”
Kapt. Johannes Ramphora, Springs-polisiewoordvoerder, het bevestig dié woongebied is ’n teiken vir misdadigers. Hy kon nie sê hoeveel voorvalle daar onlangs was nie, maar het gesê hulle is besig om ’n taakspan saam te stel uit die misdaadvoorkoming- en -intelligensie-eenhede om die probleem te hanteer.
06-11-2009, 12:09 PM #4350
Theesecombe attack: wife also dies
THE wife of a 78-year-old man who was killed during an attack in their Theesecombe home last week has also died.
George Venter’s wife, Jakoba, was rushed to hospital last week after she was found injured more than a day after the attack.
Jakoba, 67, died last night (June 10) at the Greenacres Hospital.
Police have arrested one suspect and are searching for at least three others believed to be responsible for the attack.
The attack sparked a huge outcry from neighbours in the surrounding smallholdings, who said the area had become the target of a number of housebreakings.
Page generated in 2.04101 seconds with 11 queries